Ҟрымтәи ацҳа шьақәыргылан иалгеит иарбаз аҽҳәара аиаанӡа
© Sputnik / Alexey MalgavkoАвтомобильное движение по автодорожной части Крымского моста
© Sputnik / Alexey Malgavko/
Ԥхынгәы 17 2023 шықәсазы атеррористтә жәылара иахҟьаны Ҟрымтәи ацҳа ааха аҭан, еиҳарак армарахьтәи аган.
АҞӘА, жьҭаара 14 - Sputnik. Атерракт ашьҭахь Ҟрымтәи ацҳа еиҭашьақәыргылан иалгеит иарбаз аҽҳәара аиаанӡа, абри атәы ихатәы Telegram-канал аҟны иҳәеит Урыстәыла аԥыза-министр ихаҭыԥуаҩ Марат Хуснуллин.
"Амҩаҟаҵаҩцәа рҟынтәи ажәабжь бзиа! Иарбаз аҽҳәара 18 мш шагыз Ҟрымтәи ацҳа еиҭашьақәыргылан иалгеит, аԥшь-цәаҳәак зегь рҟынтәи амашьынақәа рныҟәара хацыркуп!", - ҳәа аниҵеит иара.
Хуснуллин иазгәеиҭеит, ацҳа аиҭашьақәыргыларатә усурақәа хдыркәшар шакәыз абҵара 1 азы, иааизакны аусурақәа хымзгьы иадымхалаӡеит. Ашьақәыргылараз ахархәара азун 534 тонна аметалли 360 тонна абетонкаҭрани.
Уаанӡа, ацҳа армарахьтәи ахәҭа аадырҭхьан, уигьы иарбаз аҽҳәара аиаанӡа.
Ҟрымтәи ацҳа ԥыржәеит аԥырҩы дызҭам аӡхыхьтә аппаратқәа ҩба рыла 2023 шықәса ԥхынгәы 16-17 руха. Аԥжәара иахҟьаны иҭахеит ҩыџьа ауаа – хаҵеи ԥҳәыси. Зықәра наӡам урҭ рыӡӷаб ахәрақәа лоуит.